José Manuel Prieto proposa Juan Miguel Lloret com a Defensor del Ciutadà i compta amb el consens de totes les forces polítiques
16 gener 2024

## José Manuel Prieto proposa Juan Miguel Lloret com a Defensor del Ciutadà i compta amb el consens de totes les forces polítiques16 gener 2024Última actualització: 16 gener 2024

![](../gestion/img/48893e01f6e377d39688d9ec2b1210d8ebabd2d4e53a2d53ef0e0b621b379471.jpg)  
  

L'alcalde de Gandia, José Manuel Prieto va presentar ahir a la Junta de Portaveus celebrada a l'Ajuntament de Gandia, una proposta perquè Juan Miguel Lloret siga nomenat Defensor del Ciutadà. La iniciativa va comptar amb el consens i l'aprovació de totes les forces polítiques representades al consistori.

Lloret està jubilat i ha desenvolupat la seua carrera professional com a mestre. És conegut pel seu caràcter conciliador i solidari. La seua trajectòria vital està estretament relacionada amb col·lectius i entitats de la ciutat, ja que ha participat activament en col·lectius com la Setmana Santa, l'Associació de Belenistes, a més d'entitats esportives com el Club de Futbol Gandia o el Gandia Bàsquet, entre d'altres.

Amb anterioritat ja va ocupar el càrrec de Defensor del Ciutadà i actualment és el director del Preventori Infantil de Nuestra Señora del Amparo del Real de Gandia.

Una vegada acceptada la proposta, ara el nomenament s'haurà de formalitzar amb l'aprovació al plenari de la figura del Defensor del Ciutadà perquè, posteriorment, l'alcalde signe el Decret del seu nomenament.